Daily View – (P.M.) – บล.กสิกรไทย
Daily View - (P.M.) - บล.กสิกรไทย
8 ส.ค. 2559

สรุปภาวะตลาดเช้า
– SET Index ปรับเพิ่มขึ้น 17.94 จุด (+1.18%) ปิดภาคเช้าที่ 1,536.63 จุด ด้วยมูลค่าการซื้อขาย 37,021.74 ลบ.
– Most Positive Impact: KBANK (2.24 จุด) SCB (1.76 จุด) ADVANC (1.39 จุด)
– Most Negative Impact: BJC (-0.25จุด) BH (-0.11 จุด) BCP (-0.11 จุด)
 
แนวโน้มตลาดบ่าย
– ผลจากประชามติรับร่างรัฐธรรมนูญ หนุนให้ SET Index ดีดตัวแรงจนขึ้นไปแตะ 1,540 จุดก่อนจะมีแรงขายทำกำไรกดให้ดัชนีอ่อนตัวเล็กน้อยจนลงมาอยู่ใกล้ 1,535 จุด มองว่าการลดช่วงบวกของตลาดเป็นเรื่องปกติที่ต้องเกิด Sell on Fact หลังเกิดข่าวดี
– ระยะสั้นดัชนีอาจมีความผันผวนบาง แต่ด้วยภาพการเมืองที่ชัดเจนว่าจะเลือกตั้งเมื่อไหร่ จะเป็นตัวเรียกความเชื่อมั่นจากนักลงทุนทั้งในและต่างประเทศ Fund Flow ยังมีโอกาสที่จะโถมเข้าอีกระลอก ซึ่งน่าจะทำให้ SET เดินหน้าไปทดสอบ 1,577 จุด อย่างไรก็ตามการขึ้นรอบนี้จะเป็นช่วงปลาย โซน 1,530 – 1,577 จุด จะเป็นช่วงที่มีความผันผวนสูง นักลงทุนจึงควรเพิ่มความระมัดระวังการลงทุนไว้เป็นอย่างสูง
– Sentiment การลงทุนตลาดหุ้นในภูมิภาคดูดีต่อเนื่อง นิเคอิฟื้นตัวแรงจากยอดดุลบัญชีเดินสะพัดของญี่ปุ่น ช่วงเดือน ม.ค.-มิ.ย. พุ่งขึ้น 31.3% แตะระดับ 10.63 ล้านล้านเยน (1.04 แสนล้านดอลลาร์สหรัฐ) มากที่สุดในรอบ 6 ปี นอกจากนั้น
– ตลาดหุ้นจีนปรับเพิ่มขึ้นเช่นกัน หลังทางการจีนรายงานยอดเกินดุลการค้าสำหรับเดือนก.ค. สูงสุด นับตั้งแต่เดือน มี.ค. ที่ระดับ 52.31 หมื่นล้านดอลลาร์สหรัฐ มากกว่าที่ตลาดคาดอยู่ที่ 47.60 หมื่นล้านดอลลาร์สหรัฐ เมื่อพิจารณาในรูปสกุลเงินหยวน ภาคการส่งออกขยายตัว 4.4% YoY ในขณะที่การนำเข้าหดตัว 12.5
– ดุลการค้าของจีนที่เกินดุลอย่างต่อเนื่องและมี เถียรภาพมากขึ้น มองเป็นสัญญาณดีที่สะท้อนภาพการฟื้นตัวทางเศรษฐกิจของจีน หนุน Sentiment การลงทุนในภูมิภาคโดยรวม
– หุ้นแนะนำ: ADVANC HMPRO BLA SCB LIT
– หุ้นเก็งกำไรระยะสั้น: –
 
Alternative Trading:
– SET50 Futures : สถานะ Long 976 จุดยังให้ถือต่อลุ้นดัชนีนี้ไปทดสอบ 985 จุด
– SCBU16 : สถานะ long 155 บาทถือเพื่อไปขายที่ 165 บาท
– SCB11C1612A : สถานะซื้อ 1.45 บาทถือต่อลุ้น 1.65 บาท